શું દેશમાં ગાંધી પરિવારના રાજકારણનો અંત થવા જઈ રહ્યો છે?\nરાહુલ ગાંધી ભારતના સૌથી પ્રસિદ્ધ રાજકીય વંશના વારસદાર છે

ભારતના સૌથી પ્રસિદ્ધ રાજકીય વંશના તેઓ વારસદાર છે. તેમના પિતાના નાના જવાહરલાલ નહેરુ ભારતના પ્રથમ અને સૌથી લાંબો સમય શાસન કરનારા વડા પ્રધાન હતા.

તેમના દાદી ઇંદિરા ગાંધી ભારતનાં પ્રથમ મહિલા વડાં પ્રધાન હતાં, જ્યારે તેમના પિતા ભારતના સૌથી યુવાન વડા પ્રધાન હતા.

2014ની લોકસભાની ચૂંટણીમાં કૉંગ્રેસ સૌથી ખરાબ રીતે હારી ગયેલો પક્ષ સાબિત થયો હતો, જ્યારે ગુરુવારના પરિણામોએ સીધો રાહુલ ગાંધીને જ ફટકો માર્યો છે.

કૉંગ્રેસને માત્ર 52 બેઠક મળી છે, જેની સામે ભાજપને 303 બેઠકો મળી છે. એટલું જ નહીં, પરિવારનો ગઢ ગણાતી અમેઠીની બેઠક પણ તેમણે ગુમાવી દીધી છે.

જોકે, તેઓ સંસદસભ્ય તરીકે રહેશે, કેમ કે કેરળની વાયનાડ બેઠક પરથી પણ તેઓ ચૂંટણી લડ્યા હતા અને ત્યાં જીત મળી છે.

કૉંગ્રેસનો ગઢ ગણાતા અમેઠીની લડાઈ પ્રતિષ્ઠાનો જંગ હતો. આ બેઠક પર રાજીવ ગાંધી અને સોનિયા ગાંધી બન્ને અગાઉ જીત્યાં હતાં. રાહુલ ગાંધી પોતે પણ 15 વર્ષથી અહીંના સાંસદ હતા.

ચૂંટણી વખતે 'મેરા અમેઠી પરિવાર' એવા સંબોધન સાથે મતદારોને લાગણીભર્યો પત્ર લખવામાં આવ્યો તો પણ હારની નાલેશીમાંથી તેઓ બચી શક્યા નહીં.

15 વર્ષથી રાહુલ ગાંધી જે અમેઠીના સાંસદ હતા, ત્યાં સ્મૃતિ ઈરાનીએ તેમને હરાવ્યાં છે

અભિનેત્રીમાંથી રાજકારણી બનેલાં સ્મૃતિ ઈરાનીએ તેમને ખરાબ રીતે હરાવી દીધાં.

આ બેઠક સૌથી વધુ વસતી ધરાવતા ઉત્તર પ્રદેશની છે, જેને ભારતીય રાજકારણમાં સૌથી અગત્યનું રાજ્ય માનવામાં આવે છે.

આ રાજ્ય જેના હાથમાં હોય તે જ દેશમાં શાસન કરી શકે છે એવું મનાય છે. 

ગાંધી પરિવારના ત્રણ સહિત ભારતના 14 વડા પ્રધાન આ રાજ્યમાંથી આવેલા છે. 545 સભ્યોની લોકસભામાં સૌથી વધુ 80 સાંસદો આ રાજ્યમાંથી જ આવે છે.

મૂળ ગુજરાતના નરેન્દ્ર મોદીએ પણ ઉત્તર પ્રદેશની પ્રાચીન નગરી ગણાતી વારાણસીની બેઠક 2014માં પસંદ કરી હતી.

કૉંગ્રેસને સત્તા મળી જશે એવું કોઈ માનતું નહોતું, પણ એવી અપેક્ષા હતી કે 2014 કરતાં વધારે સારી સ્થિતિમાં આવશે.

તેથી જ ગુરુવારનાં પરિણામો પક્ષની અંદર અને બહાર બધા માટે ખૂબ આઘાતજનક રહ્યાં.

સંસદમાં કૉંગ્રેસની હાજરી હશે ખરી, પણ ઘણા લોકો એવો સવાલ પૂછવા લાગ્યા છે કે ગાંધી યુગનો અંત પક્ષમાં આવશે ખરો અથવા તો શું પક્ષને ફરીથી બેઠો કરવા માટે ગાંધી પરિવારના યુગનો અંત લાવવો જોઈએ ખરો.

તમે આ વાંચ્યું કે નહીં?

કૉંગ્રેસ શું ઇચ્છે છે?

લોકસભા ચૂંટણીનાં પરિણામો કૉંગ્રેસ...\n\ntl;dr:
ગુરુવારે ભારતના વડા પ્રધાન નરેન્દ્ર મોદીએ ચૂંટણીમાં ભવ્ય વિજય મેળવ્યો. તેમની સામે સ્પર્ધામાં રહેલા નહેરુ-ગાંધી પરિવારના વંશજ અને કૉંગ્રેસ અધ્યક્ષ રાહુલ ગાંધી પરાજય બાદ નિસ્તેજ થયેલા જણાય છે.